b'\n_START_ARTICLE_\nVilo Rod\xc5\xbeerso fenomenas\n_START_PARAGRAPH_\nVilo Rod\xc5\xbeerso fenomenas \xe2\x80\x93 amerikie\xc4\x8di\xc5\xb3 humoristo Vilo Rod\xc5\xbeerso (Will Rogers, 1879-1935) pasteb\xc4\x97tas statistinis paradoksas, kai nario perk\xc4\x97limas i\xc5\xa1 vienos grup\xc4\x97s \xc4\xaf kit\xc4\x85 kei\xc4\x8dia vidurkius ta pa\xc4\x8dia kryptimi.\n_START_SECTION_\nPavyzdys\n_START_PARAGRAPH_\nTarkime, turime grup\xc4\x99 skai\xc4\x8di\xc5\xb3:_NEWLINE__NEWLINE_1, 2, 3, 4, 5, 6, 7, 8, 9;    vidurkis lygus 5_NEWLINE_Padaliname \xc5\xa1iuos skai\xc4\x8dius \xc4\xaf dvi grupes:_NEWLINE__NEWLINE_1, 2, 3, 4                    vidurkis lygus 2,5_NEWLINE_5, 6, 7, 8, 9                 vidurkis lygus 7_NEWLINE_Perkeliame ma\xc5\xbeiausi\xc4\x85 antrosios grup\xc4\x97s skai\xc4\x8di\xc5\xb3 \xc4\xaf pirm\xc4\x85j\xc4\x85 grup\xc4\x99:_NEWLINE__NEWLINE_1, 2, 3, 4, 5                 vidurkis lygus 3_NEWLINE_6, 7, 8, 9                    vidurkis lygus 7,5_NEWLINE_Tokiu b\xc5\xabdu, vieno i\xc5\xa1 element\xc5\xb3 perk\xc4\x97limas \xc4\xaf kit\xc4\x85 grup\xc4\x99 padidina abiej\xc5\xb3 grupi\xc5\xb3 rodiklius.\n_START_SECTION_\nPraktika\n_START_PARAGRAPH_\nTokio tipo praktiniai paradoksai neretai pastebimi, vertinant statistinius poky\xc4\x8dius. Bene pirm\xc4\x85 kart\xc4\x85 praktiniai \xc5\xa1io paradokso atvejai i\xc5\xa1samiai buvo apra\xc5\xa1yti, tiriant ankstyvosios v\xc4\x97\xc5\xbeio diagnostikos \xc4\xaftak\xc4\x85 v\xc4\x97lesniam gydymui: aptinkant v\xc4\x97\xc5\xbe\xc4\xaf ankstyvesn\xc4\x97se stadijose, sergan\xc4\x8diais laikom\xc5\xb3 \xc5\xbemoni\xc5\xb3 grup\xc4\x97 padid\xc4\x97ja, o sveik\xc5\xb3 \xc5\xbemoni\xc5\xb3 grup\xc4\x97 suma\xc5\xbe\xc4\x97ja, ta\xc4\x8diau ir vien\xc5\xb3, ir kit\xc5\xb3 vidutin\xc4\x97 gyvenimo trukm\xc4\x97 padid\xc4\x97ja vien d\xc4\x97l ankstyvos diagnostikos. D\xc4\x97l tokios statistikos kur\xc4\xaf laik\xc4\x85 ankstyvosios v\xc4\x97\xc5\xbeio diagnostikos reik\xc5\xa1m\xc4\x97 buvo i\xc5\xa1 dalies pervertinama, priskiriant geresnius statistikos rodiklius vien ankstyvesniam gydymui._NEWLINE_Paradokso \xc4\xaftakos, vertinant poky\xc4\x8dius, galima nesunkiai i\xc5\xa1vengti, jei lyginami ne tik dominan\xc4\x8di\xc5\xb3 grupi\xc5\xb3, bet ir bendrieji rodikliai: min\xc4\x97tame pavyzdyje bendri vidurkiai lieka nekintamais, tokiu b\xc5\xabdu indikuodami, kad vyksta tik persigrupavimas, bet ne reik\xc5\xa1mi\xc5\xb3 pasikeitimas.'